ടൂറിസം കോ ഓപ്പറേറ്റീവ് സൊസൈറ്റി ഉദ്ഘാടനം ചിറ്റൂര്: പരിസ്ഥിതിയെ സംരക്ഷിച്ചുകൊണ്ടും ഓരോ പ്രദേശങ്ങളുടെയും സംസ്ക്കാരങ്ങളെ ഉള്കൊണ്ടുമാവണം ടൂറിസം പദ്ധതികള് നടപ്പിലാക്കേണ്ടതെന്ന് സ്പീക്കര് എം.ബി.രാജേഷ് പറഞ്ഞു. ചിറ്റൂര് താലൂക്ക് ടൂറിസം കോ ഓപ്പറേറ്റീവ് സൊസൈറ്റി ആന്റ് റിസേര്ച്ച് സെന്ററിന്റെ ഉദ്ഘാടനം നിര്വഹിക്കുകയായിരുന്നു അദ്ദേഹം. കാഴ്ചകള് കാണുക മാത്രമല്ല ടൂറിസം, പ്രദേശത്തെ സൗകര്യങ്ങള് അനുഭവിക്കുക കൂടിയാണ്. അതിന ഇത്തരം സൊസൈറ്റികള് ഉപകാരപ്പെടുമെന്നും അദ്ദേഹം പറഞ്ഞു. മന്ത്രി കെ.കൃഷ്ണന്കുട്ടി ബ്രോഷര് പ്രകാശനം ചെയ്തു. സൊസൈറ്റി പ്രസിഡന്റ് ഇ.എന്.സുരേഷ് ബാബു അദ്ധ്യക്ഷനായി. കെ.ബാബു എം.എല്.എ വെബ്സൈറ്റ് ഉദ്ഘാടനം ചെയ്തു. കൊല്ലങ്കോട് ബ്ലോക്ക് പഞ്ചായത്ത് പ്രസിഡന്റ് ആര്.ചിന്നക്കുട്ടന് ലോഗോ പ്രകാശനം ചെയ്തു.